open-index/open-wikipedia-markdown huggingface dataset:
รายนามนักเขียนเรื่องสั้น

**รายชื่อนักเขียนเรื่องสั้นชาวไทย**

;ก
* กนกพงศ์ สงสมพันธุ์
* กานติ ณ ศรัทธา
* กร ศิริวัฒโน
* กุหลาบ สายประดิษฐ์

;ข
* ขจรฤทธิ์ รักษา
* แขคำ ปัณณะศักดิ์
* ขวัญยืน ลูกจันทร์
;ค
* ครูเหลี่ยม
* คำพูน บุญทวี
* คำหมาน คนไค
* หม่อมราชวงศ์คึกฤทธิ์ ปราโมช
* คมทวน คันธนู

;ง
* เงาจันทร์

;จ
* จันตรี ศิริบุญรอด
* จำลอง ฝั่งชลจิตร
* จักษณ์ จันทร
* จารี จันทราภา
* จรัล มานตรี
* จรัล ยั่งยืน
* จรรยา อำนาจพันธ์พงศ์

;ช
* ชอุ่ม ปัญจพรรค์
* ชาลี เอี่ยมกระสินธุ์
* ชัชรินทร์ ไชยวัฒน์
* ชาติ กอบจิตติ
* ชัชวาลย์ โคตรสงคราม
* ชัญวลี ศรีสุโข
* เชาว์ศิลป์ จินดาละออง
* ชาติวุฒิ บุญยรักษ์

;ณ
* ณัฐกานต์ ลิ่มสถาพร
* ณรงค์ จันทร์เรือง
* ณรงค์ฤทธิ์ ศักดรณรงค์

;ด
* เดือนวาด พิมวนา
* ดิเรก นนทชิต
* ดวงแก้ว กัลยาณ์ฯ

;ต
* ต่วน ยาวะประภาษ
* เตมีย์ วิทยะ
* ตั๊ก วงศ์รัฐ
* ตะวัน สันติภาพ

;ถ
* ถนอม มหาเปาระยะ
* ถนอม ไชยวงษ์แก้ว

;ท
* ไทยน้อย
* ทินกร หุตางกูร
* ทิพย์วาณี สนิทวงศ์ ณ อยุธยา
* ทัศนาวดี

;ธ
* ธัช ธาดา
* ธัชชัย ธัญญาวัลย
* ธาร ยุทธชัยบดินทร์
* ธารา ศรีอนุรักษ์

;น
* น้อย อภิรุม
* นราวดี (เพ็ญศรี เคียงสิริ)
* นันทนา วีระชน
* นิคม รายยวา
* นน รัตนคุปต์
* นทธี ศศิวิมล
* นิมิตร ภูมิถาวร
* นิเวศน์ กันไทยราษฎร์
* นิรันศักดิ์ บุญจันทร์
* นิวัต พุทธประสาท
* นิวรรฒก์ ทองจำปา
;บ
* บุญโชค เจียมวิริยะ
* บินหลา สันกาลาคีรี
* บรรณกร กลั่นขจร

;ป
* ปลายแปรง
* ป. บุรณปกรณ์
* ประกาย ปรัชญา
* ประภัสสร เสวิกุล
* ประเสริฐ พิจารณ์โสภณ
* ประยอม ซองทอง
* ประมวล ดาระดาษ
* ปราศ ราหุล
* ประชาคม ลุนาชัย
* ประกาศิต คนไว
* ปรารถนา รัตนะ
* ปริทรรศ หุตางกูร

;พ
* พ. ณ. ประมวลมารค
* พ. เนตรรังษี
* พนมเทียน
* พนม นันทพฤกษ์
* แพร เยื่อไม้
* ไพโรจน์ บุญประกอบ
* พิบุลศักดิ์ ละครพล
* ไพฑูรย์  ธัญญา
* ไพบูลย์  พันธุ์เมือง
* พิสิฐ ภูศรี

;ฟ
* ฟ้า พูลวรลักษณ์
* ฟอน ฝ้าฟาง

;ภ
* ภพ เบญญาภา
* ภิญโญ ศรีจำลอง
* ภาณุ ตรัยเวช

;ม
* มนัส จรรยงค์
* มาลา คำจันทร์
* มานพ ถนอมศรี
* มานะ วงศ์ศิริศักดิ์
* แม่มณี
* ไมตรี ลิมปิชาติ
* มหรรณพ โฉมเฉลา

;ย
* ยังรอคอยเธอเสมอ
* เยี่ยม ทองน้อย
* ยิ่งศักดิ์ โควสุรัตน์
* ยุทธศักดิ์ จรลี

;ร
* รมย์ รติวัน
* เริงศักดิ กำธร
* รวิวาร โฉมเฉลา
;ล
* ลาว  คำหอม

;ว
* วาณิช  จรุงกิจอนันต์
* วิภาส ศรีทอง
* วิมล ไทรนิ่มนวล
* วินทร์ เลียววาริณ
* วีรวัฒน์ กนกนุเคราะห์
* วัฒน์ วรรลยางกูร
* วัน ณ จันทร์ธาร
* วรภ  วรภา
* วันเสาร์  เชิงศรี
* วัชระ สัจจะสารสิน
* วัฒนา  ธรรมกูร
* เวฬา-วาฬี

;ศ
* ศฐาณพงศ์ ลิ้มวงษ์ทอง
* ศรีรัตน์ สถาปนวัฒน์
* สุภร บุนนาค
* ศรีฟ้า ลดาวัลย์
* ศรีดาวเรือง
* ศุภลักษณ์
* ศิวกานต์ ปทุมสูตร
* ศักดิ์ชัย ลัคนาวิเชียร
* ศิลา  โคมฉาย
* ศุภชัย  สิงห์ยะบุศย์

;ส
* ส. ธรรมยศ
* ส. อาสนจินดา
* สถิตย์ เสมานิล
* สันต์ เทวรักษ์
* ส. พุ่มสุวรรณ
* สด กูรมะโรหิต
* สุภาว์ เทวกุล
* เสนีย์ เสาวพงศ์
* สุภา ศิริมานนท์
* สุวรรณี สุคนธา
* สุชาติ  สวัสดิ์ศรี
* สุจิตต์ วงษ์เทศ
* สมศักดิ์ วงศืรัฐฯ
* เสกสรรค์ ประเสริฐกุล
* สุริยัน ศักดิ์ไธสง
* เสี้ยวจันทร์ แรมไพร
* สิริมา อภิจาริน
* ส. ปาลกะวงศ์
* สุจินดา ขันตยาลงกต
* สมภพ นิลกำแหง

;ย,ห
* เหม เวชกร
* หยก บูรพา
* เหลืองฝ้ายคำ

;อ
* อธิชัย บุญประสิทธิ์
* หม่อมเจ้าอากาศดำเกิง รพีพัฒน์
* อิศรา อมันตกุล
* อาจินต์  ปัญจพรรค์
* อ. อุดากร
* อ. ไชยวรศิลป์
* อิงอร
* อุชเชนี
* อิศรา  อมันตกุล
* อรุณวดี อรุณมาศ
* อังคาร กัลยาณพงศ์
* อำนาจ เย็นสบาย
* อัศศิริ  ธรรมโชติ
* อัญชัน
* อุทิส   ศิริวรรณ
* อุเทน  วงศ์จันดา
* อุเทน  พรมแดง
* อุรุดา  โควินท์

;ฮ
* ฮิวเมอร์ริสต์
* ฮ. นิกฮูกี้

*
หมวดหมู่:เรื่องสั้น
พระราม (แก้ความกำกวม)

คำว่า **พระราม** อาจมีความหมายอื่นๆ ดังนี้

* พระราม เป็นตัวละครเอกในเรื่องรามเกียรติ์ 

**[[ถนน]]**ในกรุงเทพมหานคร
* ถนนพระรามที่ 1 
* ถนนพระรามที่ 2 
* ถนนพระรามที่ 3 
* ถนนพระรามที่ 4 
* ถนนพระรามที่ 5 
* ถนนพระรามที่ 6 
* ถนนพระราม 9 

**[[สะพาน]]**ข้ามแม่น้ำเจ้าพระยาในกรุงเทพมหานครและนนทบุรี 
* สะพานพระราม 3
* สะพานพระราม 4
* สะพานพระราม 5
* สะพานพระราม 6
* สะพานพระราม 7
* สะพานพระราม 8
* สะพานพระราม 9

**[[อาหาร]]**
* พระรามลงสรง

**[[อาวุธ]]**
* ปืนพระราม 6 ปืนเล็กยาวประจำการในประเทศสยามในช่วงสมัยสงครามโลกครั้งที่ 1 

**[[วัด]]**
* วัดพระราม โบราณสถานที่สำคัญในอุทยานประวัติศาสตร์พระนครศรีอยุธยา

**[[พระราชวัง]]**
* พระรามราชนิเวศน์ หรือพระราชวังบ้านปืน จังหวัดเพชรบุรี
ฮิโรยูกิ โยชิโนะ

**ฮิโรยูกิ โยชิโนะ** () เป็นนักพากย์ชายชาวญี่ปุ่น ผลงานการพากย์ที่โดดเด่น ได้แก่ มิยางิ ไค (BLOOD+),  สุมิมุระ โยชิโมริ (ผู้ผนึกมาร), อาเลลูย่า ฮาปทิซึ่ม (กันดั้มดับเบิลโอ)

โยชิโนะเกิดเมื่อวันที่ 6 กุมภาพันธ์ พ.ศ. 2517 ที่จังหวัดชิบะ ประเทศญี่ปุ่น เคยสังกัดซิกมาเซเวน ตั้งแต่ปี 2022 ย้ายมาสังกัด ninelive. สูง 162 ซม.

## ผลงาน

### อนิเมะ
* แวนเดรด (Vandread) รับบทเป็น ฮิบิคิ โทไค
* เมงามิโคโฮเซ (Candidate for Goddess) รับบทเป็น เคลย์ คลิฟฟ์ ฟอร์ทรัน
* เทพอสูรจิ้งจอกเงิน รับบทเป็น กินตะ
* ฮิคารุเซียนโกะ รับบทเป็น มาชิบะ มิตสึรุ
* สตาร์โอเชียน EX รับบทเป็น พี
* บ้านพักอลเวง (Love Hina) รับบทเป็น มาซายูกิ ไฮทานิ
* สกูลรัมเบิ้ล สูตรรักฉบับนักเรียน รับบทเป็น ฟุยุคิ ทาเคอิจิ
* สตราทอสโฟร์ รับบทเป็น อิเคดะ โซระ
* ร็อคแมนเอ็กเซ่ AXESS รับบทเป็น แพลนท์แมน
* ก้าวแรกสู่สังเวียน รับบทเป็น ชิเงตะ อากิระ
* เซนต์บีสต์ รับบทเป็น เสือขาว ไก
* มิรุโมะ ภูตจิ๋วจอมยุ่ง รับบทเป็น สุมิดะ โคอิจิ
* โรงเรียนป่วนนักเรียนเป๋อ รับบทเป็น โอยามะ
* บารอมวัน รับบทเป็น คิโดะ สึโยชิ
* เฟท/สเตย์ไนท์ รับบทเป็น แลนเซอร์
* คลัสเตอร์เอดจ์ (CLUSTER EDGE) รับบทเป็น ครอม 
* BLOOD＋ รับบทเป็น **มิยางิ ไค**
* คิบะ ศึกอภินิหารข้ามภพ รับบทเป็น **เซ็ด**
* ผู้ผนึกมาร รับบทเป็น **สุมิมุระ โยชิโมริ**
* โทคิเมคิเมโมเรียล โอนลีเลิฟ รับบทเป็น คายามะ ยูสุเกะ
* อสูรสาวเคลย์มอร์ รับบทเป็น ซิด
* DARKER THAN BLACK รับบทเป็น ซากุระอิ เคนจิ
* วุ่นรัก นักดนตรี รับบทเป็น มิโยชิ โทชิฮิโกะ
* BACCANO! รับบทเป็น **ฟีโร โปรเชนเนสโซ**
* ทรูเทียร์ส รับบทเป็น โนบุเซะ มิโยคิจิ
* To Love Ru รับบทเป็น ซารุยามะ เคนอิจิ
* มาจินทันเท โนงามิ เนอุโร รับบทเป็น โกได ชิโนบุ
* นักเตะแข้งสายฟ้า รับบทเป็น **[[คิโด ยูโตะ]]**, โกชู แฟลย์
* Panty & Stocking with Garterbelt รับบทเป็น บรีฟ
* CHAOS;HEAD รับบทเป็น **นิชิโจ ทาคุมิ**
* กันดั้มดับเบิลโอ รับบทเป็น **อาเลลูย่า/ฮาเลลูย่า แฮปทิซึ่ม**
* Hakuouki รับบทเป็น **โทโด เฮย์สุเกะ**
* สเก็ต ดานซ์ รับบทเป็น **ฟุจิซาคิ ยูสึเกะ (บอสเซน)**
* อินาสึมะอีเลฟเวน GO รับบทเป็น คิโด ยูโตะ, ฮายามิ ซุรุมาสะ
* อินาสึมะอีเลฟเวน GO โครโน สโตน รับบทเป็น คลาร์ค วันเดอร์แบท, คิโด ยูโตะ, ฮายามิ ซุรุมาสะ
* เจ้าหญิงผู้เสียสละกับราชาอสูร รับบทเป็น **เบ็นนู**
* ยอดนักสืบจิ๋วโคนัน รับบทเป็น ซานาดะ ทาคาฮิโระ

### เกม
* โกรว์แลนเซอร์ 2 รับบทเป็น ออร์เฟอุส
* Atlantica Online รับบทเป็น Mercenary Taoist(Jeon Woo Chi) พากย์ภาษาญี่ปุ่น
* ฮิคารุเซียนโกะ รับบทเป็น มาชิบะ มิตสึรุ
* สแกนดัล รับบทเป็น ไบต์
*เฟทแกรนด์ออเดอร์ (Fate/GO JP) รับบทเป็น โอกะดะ อิโซ (Okada Izō)

### โทคุซัทสึ
* โกบัสเตอร์ส รับบทเป็น โซคิจิดรอยด์

## อ้างอิง

## แหล่งข้อมูลอื่น
*  ประวัติส่วนตัวในเว็บต้นสังกัด (ซิกม่าเซเว่น) 
* 

หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดชิบะ
เกาะชวา

**เกาะชวา** (อินโดนีเซีย: Pulau Jawa, ชวา: Pulo Jawa) เป็นชื่อเดิมของหมู่เกาะที่ตั้งอยู่ในแถบเอเชียตะวันออกเฉียงใต้ ปัจจุบันคือประเทศอินโดนีเซีย และเป็นที่ตั้งของเมืองหลวง จาการ์ตา เป็นเกาะที่มีประชากรมากที่สุดในโลก และมีประชากรมากกว่าทวีปออสเตรเลียและแอนตาร์กติกา (รายชื่อเกาะตามจำนวนประชากร) มีเนื้อที่ 132,000 ตารางกิโลเมตร ประชากร 127 ล้านคน และมีความหนาแน่นประชากร 864 คนต่อกม.² ซึ่งถ้าเกาะชวาเป็นประเทศแล้วจะมี ความหนาแน่นประชากรเป็นอันดับ 2 รองจากประเทศบังกลาเทศ ยกเว้นนครรัฐที่มีขนาดเล็ก

หมวดหมู่:เกาะในประเทศอินโดนีเซีย
หมวดหมู่:เกาะในมหาสมุทรอินเดีย

หมวดหมู่:เอเชียตะวันออกเฉียงใต้ภาคพื้นสมุทร
พระราม

**พระราม** (; , ;  ), **รามา**, หรือชื่อเต็มของปางนี้คือ **รามจันทรา** (; , , ), เป็นเทพเจ้าองค์สำคัญในศาสนาฮินดู ในฐานะอวตารปางที่เจ็ดและเป็นหนึ่งในอวตารที่ได้รับความนิยมมากที่สุดของพระวิษณุ ในศาสนาฮินดูนับถือพระรามเป็นสิ่งยึดเหนี่ยวจิตใจ โดยถือว่า **พระราม** เป็นสิ่งมีชีวิตสูงสุด เรียกว่า **พรหมิณ**

ตำนานเล่าว่า พระรามเป็นพระโอรสของ ท้าวทศรถ และ นางเกาสุริยา แห่งกรุงอโยธยา กษัตริย์ผู้ครองแคว้นโกศล พระรามมีพระอนุชา 3 พระองค์ คือ พระลักษณ์, พระพรต และ พระสัตรุด พระรามอภิเษกสมรสกับนางสีดา แม้จะเกิดในราชวงศ์ที่สูงส่ง แต่ชีวิตของพระรามที่มีบรรยายไว้กลับระบุว่าเปลี่ยนแปลงไปในทางตรงข้ามอย่างคาดไม่ถึง เช่น การเนรเทศไปสู่สถานที่ที่ยากไร้และกันดาร ทำให้เกิดคำถามด้านจริยธรรม และประเด็นขัดแย้งทางศีลธรรมในภายหลัง ในช่วงเวลาที่พระรามเดินป่าเกือบ 14 ปีนั้น ช่วงเวลาที่โดดเด่นมากที่สุดคือการลักพาตัวนางสีดาโดยจอมอสูรอย่างทศกัณฐ์ ตามด้วยความพยายามอย่างยิ่งยวดของพระรามและพระลักษมณ์ เพื่อการชิงนางสีดากลับมา และสังหารทศกัณฐ์ที่ชั่วร้าย เรื่องราวชีวิตทั้งหมดของพระราม นางสีดา และบุคคลต่างในรามายณะ เปรียบเทียบได้กับหน้าที่ สิทธิ และความรับผิดชอบต่อสังคมของแต่ละบุคคล แสดงให้เห็นถึงการดำเนินชีวิตด้วยธรรมะ โดยมีตัวละครฝ่ายพระรามเป็นแบบอย่าง

## อ้างอิง

หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
หมวดหมู่:พระวิษณุ
ดาดฟ้า

**ดาดฟ้า** () เป็นคำที่ใช้เรียกพื้นที่กว้างโล่ง ไม่มีหลังคาปกคลุม ที่ตั้งอยู่ ณ บริเวณชั้นบนสุดของอาคาร ออกแบบมาเพื่อให้บุคคลสามารถขึ้นไปใช้งานหรือใช้สอยประโยชน์ได้ ดาดฟ้ามักพบในอาคารพาณิชย์ คอนโด บ้านสไตล์โมเดิร์น โรงแรมและรีสอร์ต

ตามกฎหมายควบคุมอาคารของไทย ดาดฟ้าจะต้องมีราวกันตกหรือกำแพงทึบ (Parapet) ที่มีความสูงไม่น้อยกว่า 1.10 เมตร (1.1 เมตร) เพื่อป้องกันอันตรายจากการพลัดตกลงมา

หมวดหมู่:ส่วนประกอบของสิ่งก่อสร้าง
หัวลำโพง

**หัวลำโพง** อาจหมายถึง
* สถานีกรุงเทพ (หัวลำโพง)
* สถานีหัวลำโพง
* วัดหัวลำโพง

หมวดหมู่:หน้าแก้ความกำกวมชื่อสถานที่
กาแฟขาว

**กาแฟขาว** () เป็นชาสมุนไพรชนิดหนึ่ง ค้นพบที่เมืองเบรุต นิยมดื่มกันมากในประเทศเลบานอนและซีเรีย และนิยมทานคู่กับ ขนมหวาน ในประเทศทางยุโรปบางประเทศ จะกล่าวถึง ไวต์คอฟฟี (white coffee) ในลักษณะของกาแฟใส่นม ในขณะเดียวกันไวต์คอฟฟีในสหรัฐอเมริกาจะหมายถึง กาแฟที่กลั่นไว้นานจนมีสีคล้ายกับสีเหลือง

หมวดหมู่:กาแฟ
โทรอนโต

[thumb|250px|ใจกลางเมืองโทรอนโต โดยมี [ซีเอ็นทาวเวอร์ตั้งอยู่ใจกลาง]]
**โทรอนโต** () เป็นเมืองที่ใหญ่ที่สุดในประเทศแคนาดา และเป็นเมืองที่ใหญ่อันดับที่ 4 ในทวีปอเมริกาเหนือ โทรอนโตเป็นเมืองที่ใหญ่ที่สุดของรัฐออนแทรีโอ ของแคนาดา และมีประชากรประมาณ 7,106,379 คน (ณ วันที่ 1 กรกฎาคม ค.ศ. 2024) โทรอนโตได้ชื่อว่าเป็นเมืองที่มีหลายเชื้อชาติมากที่สุดเมืองหนึ่ง และยังป็นศูนย์กลางทางด้านเศรษฐกิจ ศิลปะ วัฒนธรรมของประเทศแคนาดา โดยในปี ค.ศ. 2005 รัฐบาลแคนาดาได้จัดให้โทรอนโตเป็นเมืองหลวงวัฒนธรรมของประเทศ ชาวโทรอนโตใช้ภาษาอังกฤษเป็นภาษาหลักในการสื่อสาร อย่างไรก็ตาม มีการใช้ภาษาต่าง ๆ มากกว่า 160 ภาษาในเมืองนี้ โดยประมาณครึ่งหนึ่งของประชากรทั้งหมดเกิดในต่างประเทศ และมีประชากรที่มีเชื้อสายทางชาติพันธุ์มากกว่า 200 เชื้อสายอาศัยอยู่ในเมือง

## ภูมิอากาศ
โทรอนโตมีลักษณะภูมิอากาศแบบภูมิอากาศแบบชื้นภาคพื้นทวีป แต่ละฤดูกาลมีอุณหภูมิที่แตกต่างกันอย่างชัดเจน ฤดูร้อนมีอุณหภูมิสูงสุดเฉลี่ย 27 องศาเซลเซียสในเดือนกรกฎาคม ส่วนฤดูหนาวมีอุณหภูมิสูงสุดเฉลี่ย -1 องศาเซลเซียสในเดือนมกราคม

ส่วนใหญ่หิมะตกในเดือนพฤศจิกายนไปจนถึงเดือนเมษายน โดยมีหิมะตกเฉลี่ยมากกว่า 40 วันต่อปี โทรอนโตมีปริมาณหยาดน้ำฟ้ารวมทั้งปีประมาณ 800 มิลลิเมตร มีปริมาณหิมะรวมทั้งปีมากกว่า 100 เซนติเมตร และมีแสงแดดรวมทั้งปีประมาณ 2,100 ชั่วโมง

นับตั้งแต่ปี ค.ศ. 1840 โทรอนโตมีสถิติอุณหภูมิต่ำสุดเป็นประวัติการณ์อยู่ที่ -32.8 องศาเซลเซียส เมื่อวันที่ 10 มกราคม ค.ศ. 1859 และมีสถิติอุณหภูมิสูงสุดเป็นประวัติการณ์อยู่ที่ 40.6 องศาเซลเซียส เมื่อวันที่ 8 กรกฎาคม ค.ศ. 1936

## อ้างอิง

## แหล่งข้อมูลอื่น

* 
* Toronto.ca, The official City of Toronto Web site
* Tourism Toronto , by the Toronto Convention & Visitors Association
* OPENCities Monitor participant 


หมวดหมู่:เมืองในรัฐออนแทรีโอ
แฟรงก์เฟิร์ต (รัฐเคนทักกี)

**แฟรงก์เฟิร์ต** () เป็นเมืองหลวงของรัฐเคนทักกีในสหรัฐอเมริกา ตั้งอยู่ในแฟรงกลินเคาน์ตี มีประชากร 27,741 คน (ข้อมูลปี พ.ศ. 2543) เมืองแฟรงก์เฟิร์ตเริ่มก่อตั้งในช่วงเดือนสิงหาคม ค.ศ. 1786 โดยนายพลเจมส์ วิลกินซันได้ซื้อที่ 260 เอเคอร์ บริเวณเหนือแม่น้ำเคนทักกี โดยในขณะนั้นแฟรงก์เฟิร์ตเป็นส่วนหนึ่งของรัฐเวอร์จิเนีย

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเคนทักกี
เขตราษฎร์บูรณะ

**ราษฎร์บูรณะ** เป็นหนึ่งในห้าสิบเขตของกรุงเทพมหานคร

## ที่ตั้งและอาณาเขต

เขตราษฎร์บูรณะตั้งอยู่ทางตะวันตกของแม่น้ำเจ้าพระยา (ฝั่งธนบุรี)  มีอาณาเขตติดต่อกับเขตข้างเคียงเรียงตามเข็มนาฬิกาดังนี้ 
* **ทิศเหนือ** ติดต่อกับเขตธนบุรีและเขตบางคอแหลม มีคลองดาวคะนองและแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันออก** ติดต่อกับเขตยานนาวา และอำเภอพระประแดง (จังหวัดสมุทรปราการ) มีแนวกึ่งกลางแม่น้ำเจ้าพระยาและคลองบางพึ่งเป็นเส้นแบ่งเขต
* **ทิศใต้** ติดต่อกับเขตทุ่งครุ มีลำรางสาธารณะ คลองแจงร้อน ลำรางสาธารณะ คลองข้างโรงเรียนขจรโรจน์ คลองราษฎร์บูรณะ คลองตาเทียบ และลำรางสาธารณะเป็นเส้นแบ่งเขต 
* **ทิศตะวันตก** ติดต่อกับเขตจอมทอง มีคลองกอไผ่ขวด คลองยายจำปี คลองบางปะแก้ว และถนนสุขสวัสดิ์เป็นเส้นแบ่งเขต

## ประวัติศาสตร์
ท้องที่เขตราษฎร์บูรณะเดิมเป็นเขตแดนหนึ่งของกรุงธนบุรี เมื่อสมเด็จพระเจ้าตากสินมหาราชทรงสถาปนาเมืองนี้เป็นราชธานี ต่อมาในช่วงปฏิรูปการปกครอง บริเวณนี้ได้รับการจัดตั้งเป็น **อำเภอราษฎร์บูรณะ** ขึ้นอยู่กับจังหวัดธนบุรี 

อำเภอราษฎร์บูรณะได้ถูกโอนไปเป็นเขตปกครองของจังหวัดนครเขื่อนขันธ์ (พระประแดง) ในปี พ.ศ. 2470 จนกระทั่งจังหวัดนี้ถูกยุบลงเป็นอำเภอในจังหวัดสมุทรปราการ อำเภอราษฎร์บูรณะจึงกลับมาอยู่ในการปกครองของจังหวัดธนบุรีอีกครั้ง 

และภายหลังได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกตำบลและอำเภอใหม่ด้วย อำเภอราษฎร์บูรณะจึงได้รับการเปลี่ยนแปลงฐานะเป็น **เขตราษฎร์บูรณะ** จนกระทั่งใน พ.ศ. 2540 ได้มีประกาศกระทรวงมหาดไทยแบ่งพื้นที่ทางทิศใต้ของเขตออกไปจัดตั้งเป็นเขตทุ่งครุและโอนพื้นที่บางส่วนของเขตไปขึ้นกับเขตจอมทอง

## การแบ่งเขตการปกครอง
เขตราษฎร์บูรณะแบ่งเขตการปกครองย่อยออกเป็น 2 แขวง ได้แก่

## ประชากร

## การคมนาคม
ถนนสายหลักในพื้นที่เขตราษฎร์บูรณะได้แก่
* **[[ถนนสุขสวัสดิ์]]** เริ่มตั้งแต่ซอยสุขสวัสดิ์ 1 (รุ่งอรุณ) ไปจนถึงซอยสุขสวัสดิ์ 60 (สุดเขตกรุงเทพมหานคร) รวมทั้งหมด 44 ซอย
* **[[ถนนราษฎร์บูรณะ]]** เริ่มตั้งแต่ซอยราษฎร์บูรณะ 1 ถึงซอยราษฎร์บูรณะ 48 (บูรณะสุดเขต 5) รวมทั้งหมด 45 ซอย
* **[[ถนนประชาอุทิศ (ฝั่งธนบุรี)|ถนนประชาอุทิศ]]** เริ่มตั้งแต่ซอยประชาอุทิศ 1 (สายสำรวจ 1) ถึงซอยประชาอุทิศ 37 (มติมิตร) รวมทั้งหมด 31 ซอย
* **[[ทางพิเศษเฉลิมมหานคร|ทางพิเศษเฉลิมมหานคร (ระบบทางด่วนขั้นที่ 1 หรือ "ทางด่วน 1")]]**
* **[[รถไฟฟ้ามหานคร สายฉลองรัชธรรม]]** (เตาปูน–ราษฎร์บูรณะ–ครุใน) กำลังก่อสร้าง

ถนนสายรอง มีทั้งหมด 3 สายได้แก่ ถนนราษฎร์พัฒนา ซอยสุขสวัสดิ์ 13 และถนนจอมทองบูรณะ

เขตราษฎร์บูรณะมีสะพานข้ามแม่น้ำเจ้าพระยา คือสะพานพระราม 9 กับ สะพานทศมราชัน ซึ่งเชื่อมระหว่างแขวงราษฎร์บูรณะกับแขวงบางโพงพาง เขตยานนาวา

## สถานที่สำคัญ

### โรงเรียน
* โรงเรียนสมรรถภาพวิทยา
* โรงเรียนแจงร้อนวิทยา
* โรงเรียนบางปะกอกวิทยาคม
* โรงเรียนเยาวลักษณ์วิทยาธนบุรี
* โรงเรียนสารสาสน์สุขสวัสดิ์
* โรงเรียนวัดบางปะกอก
* โรงเรียนขจรโรจน์วิทยา
* โรงเรียนเมตตาวิทยา สุขสวัสดิ์52
* โรงเรียนอนุบาลบูรณะศึกษา ประชาอุทิศ17

### วิทยาลัย
* วิทยาลัยพณิชยการเชตุพน

### สะพาน
*สะพานพระราม 9
*สะพานทศมราชัน

### วัด
* วัดเกียรติประดิษฐ์
* วัดแจงร้อน
* วัดบางปะกอก
* วัดประเสริฐสุทธาวาส
* วัดราษฎร์บูรณะ
* วัดสน
* วัดสารอด

### โรงพยาบาล
* โรงพยาบาลบางปะกอก
* โรงพยาบาลราษฎร์บูรณะ

### สถานที่ราชการ
* สถานีตำรวจนครบาลราษฎร์บูรณะ
* สถานีตำรวจนครบาลบางคอแหลม

## อ้างอิง

## แหล่งข้อมูลอื่น
* สำนักงานเขตราษฎร์บูรณะ
อักษรย่อ

**อักษรย่อ** หรือ **คำย่อ** หรือ **รัสพจน์** () เป็นการนำอักษรบางตัวในคำหนึ่ง ๆ ใช้เรียกแทนคำเต็ม โดยมากจะเป็นพยัญชนะ อาจใส่จุดหรือไม่ใส่หลังอักษรนั้น ๆ นิยมนำอักษรต้นพยางค์ แต่บางครั้งก็มีการใช้อักษรท้ายพยางค์ก็มี และบางครั้งอักษรย่อก็สามารถอ่านได้เป็นพยางค์ใหม่

ในภาษาไทย เมื่ออักษรย่อมีตั้งแต่ 2 ตัวขึ้นไป จะใส่จุดที่ตัวสุดท้ายเพียงจุดเดียว (ไม่ใส่ทีละอักษร) ยกเว้นบางตัวที่เคยมีใช้กันมาก่อนจนเป็นที่ยอมรับแล้ว เช่น น.ส. ร.ร. พ.ศ. เป็นต้น ส่วนภาษาต่างประเทศ โดยเฉพาะภาษาที่ใช้อักษรละติน ส่วนใหญ่จะไม่มีจุด

## การออกเสียงในภาษาอังกฤษ
ในภาษาอังกฤษ อักษรย่อสามารถแบ่งออกได้เป็น 2 ประเภทคือ

### แบบอ่านทั้งคำ
อักษรย่อแบบอ่านทั้งคำ () เป็นการย่อโดยการนำตัวอักษรแรกของแต่ละคำมารวมกัน และอ่านออกเสียงเป็นคำใหม่ เช่น

* ASEAN ย่อมาจาก Association of Southeast Asian Nations อ่านว่า อาเซียน
* COVID-19 ย่อมาจาก Coronavirus Disease 2019 อ่านว่า โควิด ไนน์ทีน
* NASA ย่อมาจาก The National Aeronautics and Space Administration อ่านว่า นาซ่า
* NATO ย่อมาจาก North Atlantic Treaty Organization อ่านว่า เนโท

### แบบอ่านทีละตัวอักษร
อักษรย่อแบบอ่านทีละตัวอักษร () เป็นการย่อคำด้วหลักการเดียวกับด้านบน แต่อ่านออกเสียงโดยอ่านทีละตัวอักษร เช่น

* CIA ย่อมาจาก Central Intelligence Agency อ่านว่า ซีไอเอ
* MRT ย่อมาจาก Mass Rapid Transit อ่านว่า เอ็มอาร์ที
* EU ย่อมาจาก European Union อ่านว่า อียู
* UN ย่อมาจาก United Nation อ่านว่า ยูเอ็น

## ดูเพิ่ม
* รายชื่ออักษรย่อในภาษาไทย
* รายชื่ออักษรย่อของโรงเรียนในประเทศไทย
* รายชื่ออักษรย่อทางการแพทย์

## อ้างอิง

* *พจนานุกรมไทย ฉบับทันสมัย*. กรุงเทพฯ : ซีเอ็ดยูเคชั่น, 2543. ISBN 978-974-534-149-4

## แหล่งข้อมูลอื่น
* ว่าด้วยเรื่องอักษรย่อ  โดย รองศาสตราจารย์มัลลิกา คณานุรักษ์


หมวดหมู่:การย่อ
ลูกคิด

alt=|thumb|238x238px|ลูกคิดของประเทศจีน

**ลูกคิด** () เป็นเครื่องมือสำหรับใช้คำนวณ นับเป็นเครื่องคิดเลขยุคแรก ๆ ของโลก ประกอบด้วยโครงสี่เหลี่ยม และมีแกนร้อยตัวลูกคิดกลม ๆ สำหรับใช้นับเลข สามารถเลื่อนขึ้นลงได้ ลูกคิดแบบเชิงกลเช่นนี้มีด้วยกันหลายแบบ และหลายภูมิภาค เช่น บาบิโลน โรมัน จีน ญี่ปุ่น แต่ที่รู้จักกันดีคือลูกคิดแบบจีน ยังมีลูกคิดแบบที่ใช้ในจินตคณิต ซึ่งจะมีแถวบนเพียงลูกเดียวด้วย หรือเรียกว่าลูกคิดญี่ปุ่น วิธีการใช้ลูกคิด จะใช้การนับเม็ดลูกคิดผ่านหลักการนับที่เป็นสูตร ในการเพิ่มลดจำนวนช่วย

หมวดหมู่:คณิตศาสตร์ญี่ปุ่น
หมวดหมู่:เครื่องมือคณิตศาสตร์
พระวิสุทธิญาณเถร (สมชาย ฐิตวิริโย)

**พระวิสุทธิญาณเถร** นามเดิม **สมชาย มติยาภักดิ์** ฉายา **ฐิตวิริโย** เป็นวิปัสสนาจารย์สายพระป่าในประเทศไทยของหลวงปู่มั่น ภูริทตฺโต อดีตประธานสงฆ์วัดเขาสุกิม

## ประวัติ
หลวงปู่สมชาย ฐิตวิริโย ท่านเป็นชาวจังหวัดร้อยเอ็ด เกิดเมื่อวันที่ 7 เมษายน พ.ศ. 2468 ตรงกับวันอังคารขึ้น 15 ค่ำ เดือน 5 ปีฉลู เวลาเที่ยงวัน ณ หมู่บ้านเหล่างิ้ว ตำบลจังหาร อำเภอจังหาร จังหวัดร้อยเอ็ด ในตระกูลที่เป็นชาวฮินดู หลวงปู่สมชาย เป็นบุตรคนที่ 2 ของโยมบิดาชื่อ "สอน มติยาภักดิ์" โยมมารดา "บุญ มติยาภักดิ์" โยมมารดาของท่านเป็นบุตรตรีคนเล็กของหลวงเสนา ศาสนาพราหมณ์ในท้องถิ่นนั้น หลวงปู่สมชาย ฐิตวิริโย ท่านมีพี่น้องร่วมบิดามารดาเดียวกันเพียง 2 คน คือ 1. นายหนู มติยาภักดิ์ 2. หลวงปู่สมชาย ฐิตวิริโย

หลวงปู่สมชายได้ถือกำเนิดในสกุลของศาสนาพราหมณ์ วันที่หลวงปู่สมชาย กำเนิดนั้น เป็นวันตรงกับเวลาประกอบพิธีทางศาสนา พอเริ่มขบวนแห่ มารดาของท่านให้กำเนิดท่าน ซึ่งทำให้พิธีการทางศาสนาที่กำลังกระทำอยู่ ต้องหยุดชะงักลงด้วยนิมิตหมายอันนี้ คุณตาหรือคุณหลวงเสนาจึงได้ทำนาย ไว้ว่า "หลวงปู่สมชาย จะเป็นผู้เปลี่ยนแปลงศาสนาเดิมของตระกูล" และก็เป็นไปตามนั้น เพราะท่านมีความสนใจในธรรมะทางพระพุทธศาสนาท่าน ชอบอ่านหนังสือเกี่ยวกับพระพุทธศาสนามาก โดยท่านมีอุปนิสัยในทางธรรมตั้งแต่อายุ 16 ปี ท่านได้ใช้ชีวิตอยู่ในทางฆราวาส จนถึงอายุ 19 ปี ด้วยความ เบื่อหน่ายต่อความเป็นอยู่ของโลก ที่เต็มไปด้วยความสับสนวุ่นวาย และ เต็มไปด้วยความทุกข์ไม่เที่ยง ท่านจึงคิดที่จะสละเพศฆราวาสออกบวชในบวรพุทธศาสนาเพื่อแสวงหาความพ้นทุกข์

## อุปสมบท
ท่านได้บรรพชาเมื่อวันที่ 5 มิถุนายน พ.ศ. 2487 ตรงกับวันขึ้น 15 ค่ำ เดือน 7 ปีวอก อายุ 19 ปี ณ อุโบสถวัดเหนือ อำเภอเมืองร้อยเอ็ด จังหวัดร้อยเอ็ด โดยมีท่านเจ้าคุณ พระโพธิญาณมุนีเจ้าคณะจังหวัดร้อยเอ็ด ธรรมยุตเป็นพระอุปัชฌาย์ ท่านได้ ถวายตัวเป็นลูกศิษย์หลวงปู่มั่น ภูริทตฺโต เมื่อปลายปี พ.ศ. 2487 ที่ วัดป่าบ้านหนองผือ ตำบลนาใน อำเภอพรรณานิคม จังหวัดสกลนคร 

ท่านได้ทำการอุปสมบท ณ พัทธสีมาวัดศรีโพนเมือง จังหวัดสกลนคร เมื่อวันที่ 23 มิถุนายน พ.ศ. 2489 โดยมีพระธรรมเจดีย์ (จูม พนฺธุโล) เป็นพระอุปัชฌาย์ หลวงปู่ฝั้น อาจาโร เป็นกรรมวาจาจารย์ หลวงปู่กงมา จิรปุญฺโญ เป็นพระอนุสาวนาจารย์ ครูบาอาจารย์ที่กล่าวมาทั้งหมดล้วนแต่เป็นลูกศิษย์ของ หลวงปู่มั่นทั้งสิ้น โดยเฉพาะพระธรรมเจดีย์นั้นเป็นพระอุปัชฌาย์ ของหลวงปู่ฝั้น อาจาโรอีกด้วย ดังนั้นจึงกล่าวได้ว่า หลวงปู่สมชาย ฐิตวิริโย เป็นทั้งลูกศิษย์ หลานศิษย์และเหลนศิษย์ของหลวงปู่มั่น ภายหลังจากได้อุปสมบทเป็นพระภิกษุแล้ว หลังจากประพฤติปฏิบัติธรรม จนเกิดซาบซึ้งในพระศาสนาพอสมควรแล้ว ท่านได้นำเอาธรรมะไปอบรมสั่ง สอนประชาชนในท้องถิ่นเดิมของท่าน ปัจจุบันหันมานับถือพุทธศาสนาจนหมดสิ้น

## สมณศักดิ์
* 5 ธันวาคม พ.ศ. 2533 เป็นพระราชาคณะชั้นสามัญฝ่ายวิปัสสนาธุระ ที่ *พระวิสุทธิญาณเถร*

## ละสังขาร
หลวงพ่อสมชายเข้ารับการรักษาโรคไตวายเรื้อรังอย่างต่อเนื่องที่โรงพยาบาลวิชัยยุทธ จนกระทั่งวันที่ 18 มิถุนายน พ.ศ. 2548 เวลา 10.40 น. ได้มรณภาพอย่างสงบด้วยโรคลิ่มเลือดอุดตันในเส้นเลือดในปอดสิริอายุ 80 ปี 72 วัน พรรษา 60 ปัจจุบันสะรีระสังขารของหลวงพ่อสมชาย ฐิตวิริโยประดิษฐาน ณ ตึก 60 ปีเฉลิมพระเกียรติ วัดเขาสุกิม 

## อ้างอิง
* หลวงปู่สมชาย ฐิตวิริโย
* หลวงปู่สมชาย ฐิตวิริโย

หมวดหมู่:สายพระป่าในประเทศไทย
หมวดหมู่:พระราชาคณะชั้นสามัญ
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:บุคคลจากศาสนาฮินดูที่เปลี่ยนไปนับถือศาสนาพุทธ
หมวดหมู่:บุคคลจากอำเภอจังหาร
หมวดหมู่:ภิกษุจากจังหวัดร้อยเอ็ด
หมวดหมู่:ภิกษุจากจังหวัดจันทบุรี
ม้า

**ม้า** () เป็นชนิดย่อยหนึ่งในสองชนิดของ *Equus ferus* หรือม้าป่าที่ยังเหลืออยู่ในปัจจุบัน เป็นสัตว์เลี้ยงลูกด้วยน้ำนมกีบคี่ในวงศ์ Equidae ม้ามีวิวัฒนาการมากว่า 45 ถึง 55&nbsp;ล้านปีจากสิ่งมีชีวิตหลายกีบเท้าขนาดเล็กสู่สัตว์กีบคี่ขนาดใหญ่ในปัจจุบัน มนุษย์เริ่มนำม้ามาเลี้ยงเมื่อราว 4,000 ปีก่อนคริสตกาล และเชื่อว่าการเลี้ยงแพร่หลายเมื่อ 3,000 ปีก่อนคริสตกาล ม้าชนิดย่อย *caballus* เป็นม้าบ้านแม้ว่าจะมีประชากรม้าบ้านบางส่วนจะอาศัยอยู่ในป่า เช่น ม้าเถื่อน (feral horses) ม้าเถื่อนไม่ใช่ม้าป่าที่แท้จริง ดังเช่นม้าป่ามองโกเลียซึ่งถูกแบ่งแยกออกมาเป็นชนิดย่อยและเป็นชนิดเดียวที่เหลืออยู่ของม้าป่าที่แท้จริง คำว่าม้าเถื่อนใช้เพื่อแสดงว่าม้านี้ไม่ใช่ม้าบ้าน มีคำศัพท์เฉพาะมากมายที่ใช้อธิบายแนวคิดที่เกี่ยวข้องกับม้า ครอบคลุมจากกายวิภาคถึงช่วงชีวิต ขนาด สี สัญลักษณ์ การเพาะพันธุ์ การเคลื่อนไหว และพฤติกรรม

กายวิภาคของม้าช่วยให้ม้าใช้ความเร็วในการหนีนักล่า และม้ายังพัฒนาความสมดุลได้อย่างยอดเยี่ยมและสัญชาตญาณสู้หรือถอยที่แข็งแกร่ง ม้ายังมีลักษณะพิเศษเพื่อใช้สำหรับหลบหลีกนักล่า คือ ม้าสามารถยืนหลับหรือล้มตัวลงนอนหลับก็ได้ ม้าตัวเมียจะอุ้มท้องประมาณ 11&nbsp;เดือน ลูกม้าจะยืนและวิ่งได้ในเวลาไม่นานหลังกำเนิด ม้าบ้านจำนวนมากจะเริ่มฝึกภายใต้อานม้าหรือบังเหียนระหว่างอายุสองถึงสี่ปี ม้าจะโตเต็มที่เมื่ออายุห้าปี และมีช่วงอายุประมาณ 25 ถึง 30&nbsp;ปี

สายพันธุ์ม้าแบ่งคร่าว ๆ ออกเป็น 3 ประเภทตามลักษณะนิสัย พวก "เลือดร้อน (hot blood)" ที่เร็ว ทนทาน "เลือดเย็น (cold blood)" เช่น ม้าแคระ และม้าพันธุ์เล็กบางพันธุ์ ที่ช้าแต่มั่นคง ทำงานหนัก และ "เลือดอุ่น (warmblood)" ที่พัฒนามาจากการผสมข้ามพันธุ์ระหว่างเลือดร้อนและเลือดเย็น เป็นการเพาะพันธุ์เพื่อวัตถุประสงค์ในการใช้งานพิเศษบางประการ โดยเฉพาะในยุโรป ม้าบ้านมีมากกว่า 300&nbsp;พันธุ์ในปัจจุบัน เป็นการพัฒนาเพื่อการใช้งานที่ต่างกันไป

ม้าและมนุษย์มีปฏิสัมพันธ์กันอย่างหลากหลายทั้งในการแข่งขันกีฬาและงานที่ไม่ใช่กิจกรรมสันทนาการ เช่น งานตำรวจ การเกษตร การบันเทิง และการบำบัดรักษา ในอดีต มีการนำม้ามาใช้งานในสงคราม ด้วยเหตุนี้จึงเกิดการพัฒนาเทคนิคการขับขี่ที่หลากหลาย โดยใช้ลักษณะที่แตกต่างของอุปกรณ์และวิธีการของการควบคุม มีผลิตภัณฑ์หลายอย่างได้จากม้า ประกอบด้วย เนื้อ นม หนัง ขน กระดูก และยาที่สกัดมาจากน้ำปัสสาวะของม้าตัวเมียที่ตั้งครรภ์

เทพนิยายเกี่ยวกับม้า เพกาซัสเกิดมาจากนางกอร์กอน เมดูซา ถูกวีรบุรุษเพอร์ซีอุสฟันคอขาดตาย ในขณะที่นางสิ้นใจตายนั้น เพกาซัสก็กระโจนออกมาจากลำคอของนาง ไม่มีใครสามารถปราบเพกาซัสได้เลยสักคน ตอนที่มันเกิดมาใหม่ ๆ และออกวิ่งอย่างคึกคะนองนั้น น้ำที่กระเซ็นจากรอยเท้าที่มันวิ่งก่อให้เกิดน้ำพุสวยงาม คือน้ำพุพีเรเนียน (Pyrenean spring)

## ม้าในวรรณคดี
* ม้าสีหมอก ม้าคู่ใจขุนแผน จาก ขุนช้าง ขุนแผน
* ม้าอุปการ จาก รามเกียรติ์
* ม้าเซ็กเธาว์ ม้าคู่ใจกวนอู และ ลิโป้ จาก สามก๊ก
* ม้าเต็กเลา ม้าคู่ใจเล่าปี่ จาก สามก๊ก
* ม้านิลมังกร จาก พระอภัยมณีของ สุนทรภู่

## ดูเพิ่ม
* รายชื่อสายพันธุ์ม้า

## อ้างอิง

## อ่านเพิ่ม

* 

## แหล่งข้อมูลอื่น

* "Ancient horse bone yields oldest DNA sequence"
* 
* 
* Genome of ''Equus caballus'', via Ensembl
* Genome of ''Equus caballus'' (version EquCab3.0/equCab3), via UCSC Genome Browser
* Data of the genome of ''Equus caballus'', via NCBI
* Data of the genome assembly of ''Equus caballus'' (versión EquCab3.0/equCab3), via NCBI

หมวดหมู่:สัตว์เชื่อง
หมวดหมู่:พาหนะ
หมวดหมู่:ม้า
หมวดหมู่:ปศุสัตว์
รัฐจอร์เจีย

**รัฐจอร์เจีย** (Georgia, ) เป็นรัฐตั้งอยู่ทางตะวันออกเฉียงใต้ของสหรัฐอเมริกา มีรหัสไปรษณีย์ว่า GA. จอร์เจียได้เป็น 1 ใน 13 รัฐที่ต่อต้านการปกครองของบริติช ในช่วงสมัยการปฏิวัติอเมริกา ข้อมูลจากสำนักงานสำรวจสำมะโนประชากรของสหรัฐ รัฐจอร์เจียมีประชากรโดยประมาณในปี 2023 อยู่ที่ 11,029,227 คน

เมืองสำคัญในจอร์เจีย ได้แก่ แอตแลนตาเป็นเมืองหลวงและเมืองใหญ่ที่สุดในจอร์เจีย และซาแวนนาซึ่งเป็นเมืองสำคัญอีกเมืองหนึ่ง ทีมกีฬาที่มีชื่อเสียงได้แก่ แอตแลนตา ฮอกส์ และ แอตแลนตา ฟัลคอนส์ สถาบันการศึกษาที่มีชื่อเสียงได้แก่ สถาบันเทคโนโลยีจอร์เจีย

จอร์เจียเป็นที่ตั้งของบริษัทชั้นนำของโลกได้แก่ โค้ก เดลตาแอร์ไลน์ โฮมดีโปต์ ยูพีเอส และซีเอ็นเอ็น

จอร์เจียเป็นบ้านเกิดของอดีตประธานาธิบดีสหรัฐ จิมมี คาร์เตอร์

## อ้างอิง

## แหล่งข้อมูลอื่น

* เว็บไซต์รัฐจอร์เจีย 


หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
จอร์เจีย
หมวดหมู่:ชายฝั่งตะวันออกของสหรัฐ
หมวดหมู่:ภาคใต้ของสหรัฐ
หมวดหมู่:แอปพาเลเชีย
รัฐมินนิโซตา

thumb|รัฐมินนิโซตา อยู่ทางตอนเหนือของสหรัฐ

**รัฐมินนิโซตา** (, ) เป็นรัฐที่ 32 ของสหรัฐ ตั้งอยู่บริเวณทางตอนเหนือของสหรัฐอเมริกา มินนิโซตาเป็นรัฐที่มีขนาดใหญ่ที่สุดในมิดเวสต์ โดยมีเมืองสำคัญได้แก่เมืองแฝดเซนต์พอลและมินนีแอโพลิส และเมืองสำคัญต่าง ๆ เช่น ดูลูธ ในรัฐมินนิโซตาเป็นรัฐที่มีอุตสาหกรรมอาหารสูงรัฐหนึ่งในสหรัฐและทรัพยากรธรรมชาติมากมาย นอกจากนี้ยังมีธุรกิจขนาดใหญ่ที่สำคัญหลายแห่งในรัฐมินนิโซตาได้แก่ เดรีควีน 3เอ็ม ทาร์เกต เบสต์บาย มาโยคลินิก

ชื่อเล่นของมินนิโซตา คือ ดินแดนหมื่นทะเลสาบ (The Land of 10,000 Lakes) ในปี 2550 มินนิโซตามีประชากร 5,197,621 คน

ทีมกีฬาที่สำคัญได้แก่ มินนิโซตา ไวกิงส์ สถานศึกษาที่สำคัญได้แก่ มหาวิทยาลัยมินนิโซตา

## อ้างอิง

## แหล่งข้อมูลอื่น
* เว็บไซต์รัฐมินนิโซตา


มินนิโซตา
หมวดหมู่:ภาคตะวันตกกลางของสหรัฐ
รัฐมิสซูรี

**รัฐมิสซูรี** () เป็นรัฐที่อยู่ทางตอนกลางของสหรัฐอเมริกา ล้อมรอบด้วยรัฐไอโอวา รัฐอิลลินอย รัฐเคนทักกี รัฐเทนเนสซี รัฐอาร์คันซอ รัฐโอคลาโฮมา รัฐแคนซัส และรัฐเนแบรสกา มิสซูรีเป็นรัฐที่มีจำนวนประชากรเป็นอันดับที่ 18 ของประเทศ ประกอบด้วย 114 เทศมณฑลและ 1 เมืองอิสระ เมืองหลวงของรัฐคือเจฟเฟอร์สันซิตี เมืองขนาดใหญ่ของรัฐเรียงตามลำดับ คือ เซนต์หลุยส์ แคนซัสซิตี สปริงฟีลด์ และโคลัมเบีย ดั้งเดิมนั้น มิสซูรีเป็นส่วนหนึ่งของฝรั่งเศสจากการซื้อลุยเซียนาและต่อมากลายเป็นดินแดนมิสซูรี ส่วนของดินแดนมิสซูรีได้เข้าร่วมเป็นสหพันธ์ลำดับรัฐที่ 24 ในวันที่ 10 สิงหาคม พ.ศ. 2364

## ที่มาของชื่อรัฐ
ชื่อรัฐมิสซูรีมีที่มาจากชื่อแม่น้ำมิสซูรีซึ่งในทางกลับกันนั้นตั้งชื่อตามชาวอินเดียนเผ่าสิอวนซึ่งมีชื่อภาษาอิลลินอยส์ว่า "อัวเมสซูริตา" หมายความว่า "กลุ่มคนผู้ขุดพบเรือแคนนู" รากศัพท์ของชื่อรัฐมิสซูรีนี้ปรากฏในเพลงของบ๊อบ ไดเยอร์ "แม่น้ำแห่งเรือแคนนูใหญ่"

[thumb|250px|[เกตเวย์อาร์ช แสดงถึงประตูสู่ฝั่งตะวันตก สัญลักษณ์ที่สำคัญแห่งหนึ่งของรัฐมิสซูรี ตั้งอยู่ในเมืองเซนต์หลุยส์]]

## อ้างอิง

## แหล่งข้อมูลอื่น
* เว็บไซต์รัฐมิสซูรี


มิสซูรี
หมวดหมู่:ภาคตะวันตกกลางของสหรัฐ
หมวดหมู่:อดีตอาณานิคมของฝรั่งเศส
ออดาซิตี้

**ออดาซิตี้** () เป็นซอฟต์แวร์แก้ไขเสียงและแอปพลิเคชันบันทึกเสียงดิจิทัลที่เป็นซอฟต์แวร์เสรีและโอเพนซอร์ส ใช้งานได้บน Windows, macOS, Linux และระบบปฏิบัติการเหมือนยูนิกซ์อื่น ๆ

ณ วันที่ 6 ธันวาคม 2022 การดาวน์โหลดที่ได้รับความนิยมมากที่สุดที่ FossHub เป็นการดาวน์โหลดออดาซิตี้ โดยมีการดาวน์โหลดมากกว่า 114.2 ล้านครั้งนับตั้งแต่เดือนมีนาคม 2015 ก่อนหน้านี้ดาวน์โหลดได้จาก Google Code และ SourceForge ซึ่งมีการดาวน์โหลดมากกว่า 200 ล้านครั้ง

โปรแกรมได้รับการเผยแพร่ภายใต้สัญญาอนุญาต GPL-2.0 หรือใหม่กว่า ไฟล์ปฏิบัติการที่รองรับ VST3 ได้รับใบอนุญาต GPL-3 เท่านั้น เพื่อรักษาความเข้ากันได้ของใบอนุญาต

## อ้างอิง

; หมายเหตุ

* 
* 
* 

## แหล่งที่มา

* James Crook, Amy Brown, Greg Wilson - *[https://www.aosabook.org/en/audacity.html สถาปัตยกรรมของแอปพลิเคชันโอเพ่นซอร์ส - บทที่ 2 Audacity]* เปิดตัวปี 2012 ภายใต้ CC BY 3.0 ( การเข้าถึงแบบเปิด )

## แหล่งข้อมูลอื่น

* 
* Audacity platform and operating system version compatibility
หมวดหมู่:ซอฟต์แวร์ที่ใช้สัญญาอนุญาต GPL
หมวดหมู่:ซอฟต์แวร์ในปี พ.ศ. 2543
กัวเดอลุป

**กัวเดอลุป** หรือ **กวาเดอลูป** (, ; , ) เป็นเกาะที่มีฐานะเป็นแคว้นของประเทศฝรั่งเศส ตั้งอยู่ในหมู่เกาะลีเวิร์ด ทางทิศตะวันออกของทะเลแคริบเบียน มีพิกัดภูมิศาสตร์อยู่ที่ 16°15′ เหนือ และ 61°35′ ตะวันตก มีพื้นที่ 1,628 ตารางกิโลเมตร และมีจำนวนประชากรประมาณ 400,000 คน ซึ่งมากที่สุดในบรรดาดินแดนที่อยู่ในความปกครองของประเทศในยุโรป ที่มีที่ตั้งอยู่ในทวีปอเมริกาเหนือ

กัวเดอลุปเป็นจังหวัดโพ้นทะเลของประเทศฝรั่งเศส เช่นเดียวกับจังหวัดโพ้นทะเลอื่น ๆ นอกจากนี้ยังเป็น 1 ใน 18 แคว้นของฝรั่งเศส (ในฐานะแคว้นโพ้นทะเล) ด้วย และถือเป็นอันหนึ่งอันเดียวกับสาธารณรัฐ

## ประวัติศาสตร์
เกาะแห่งนี้เดิมทีถูกเรียกโดยชาวอาราวักผู้มาตั้งถิ่นฐานเมื่อปี ค.ศ. 300 ว่า "คารุเคร่า" หมายถึงเกาะแห่งกระแสน้ำอันสวยงาม ต่อมาในช่วงคริสต์ศตวรรษที่ 8 ชาวแคริบเบียน ได้เริ่มเข้ามาอาศัย

## ภูมิศาสตร์
กัวเดอลุปประกอบด้วยเกาะ 5 แห่ง ได้แก่ เกาะบัส-แตร์ เกาะกร็องด์-แตร์ (แยกจากเกาะบัส-แตร์โดยช่องทะเลแคบ ๆ ที่เรียกว่าแม่น้ำซอลต์) เกาะลาเดซีราด หมู่เกาะเลแซ็งต์ และเกาะมารี-กาล็องต์

## ประชากร

กวาเกอลูปมีประชากรตามสำมะโน ค.ศ. 2017 ที่ 402,119 คน ส่วนใหญ่เป็นชาวแคริบเบียนเชื้อสายแอฟริกัน ส่วนชนกลุ่มน้อยได้แก่ยุโรป, อินเดีย (ทมิฬ, เตลูกู และอินเดียตอนใต้กลุ่มอื่น ๆ), เลบานอน, ซีเรีย และจีน นอกจากนี้ยังมีชาวเฮติจำนวนหนึ่ง ส่วนใหญ่ทำงานก่อสร้างและคนขายของข้างทาง ถึงแม้ว่าบัส-แตร์มีสถานะเป็นเมืองหลัก แต่เมืองใหญ่สุดกลับเป็นของปวงตาปิทร์

ประชากรในกัวเดอลุปลดลง 0.8% ต่อปีนับตั้งแต่ ค.ศ. 2013 ใน ค.ศ. 2017 ความหนาแน่นประชากรเฉลี่ยในกัวเดอลุปอยู่ที่ 240 คนต่อตารางกิโลเมตร ซึ่งถือว่าสูงมากเมื่อเทียบกับฝรั่งเศสแผ่นดินใหญ่ที่มีความหนาแน่นเฉลี่ย 119 คนต่อตารางกิโลเมตร

## เขตการปกครอง

### สัญลักษณ์และธง
เนื่องจากเป็นส่วนหนึ่งของฝรั่งเศส ทำให้กัวเดอลุปใช้ธงชาติฝรั่งเศสเป็นธงทางการ และ *ลามาร์แซแยซ* เป็นเพลงชาติ


Image:Flag_of_France.svg|ธงชาติฝรั่งเศส
Image:Unofficial flag of Guadeloupe (local).svg|ธงนิคมกัวเดอลุป
Image:Flag of Guadeloupe (local) variant.svg|ธงนิคมกัวเดอลุปรูปแบบสีแดง
Image:Flag of Guadeloupe (UPLG).svg|ธงที่ใช้งานโดยขบวนการเอกราชและวัฒนธรรม
Image:Flag of Guadeloupe (Local).svg|ตราสัญลักษณ์สภาแคว้นกัวเดอลุป


## การเมือง

## วัฒนธรรม

## ดูเพิ่ม

## อ้างอิง

## แหล่งข้อมูลอื่น

* 
*  
* 
* Prefecture website 
* Regional Council website 
* Departmental Council website 

*
หมวดหมู่:แคว้นโพ้นทะเลของประเทศฝรั่งเศส
หมวดหมู่:จังหวัดโพ้นทะเลของประเทศฝรั่งเศส
หมวดหมู่:เกาะในทะเลแคริบเบียน
หมวดหมู่:ลาตินอเมริกา
หมวดหมู่:เกาะในมหาสมุทรแอตแลนติก
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมของสวีเดน
หมวดหมู่:อดีตอาณานิคมในทวีปอเมริกาเหนือ
หมวดหมู่:สหภาพฝรั่งเศส
หมวดหมู่:เกาะในประเทศฝรั่งเศส
กระบวนการอะเดียแบติก

**กระบวนการอะเดียแบติก** ในทางอุณหพลศาสตร์คือกระบวนการที่ไม่มีการถ่ายเทความร้อนเข้าและออกจากระบบ กระบวนการอะเดียแบติกที่ผันกลับได้จะเรียกว่ากระบวนการไอเซนโทรปิก

กระบวนการที่จะเรียกว่าเป็นกระบวนการอะเดียแบติกนั้นจะเกิดขึ้นได้เมื่อการเปลี่ยนแปลงนั้นรวดเร็วจนความร้อนไม่สามารถถ่ายเทระหว่างระบบกับสิ่งแวดล้อมได้ทัน กระบวนการอะเดียแบติกกับกระบวนการไอโซเทอร์มอล คือ กระบวนการไอโซเทอร์มอลจะเกิดขึ้นได้เมื่อการเปลี่ยนแปลงเกิดได้ช้ามากจนความร้อนเปลี่ยนแปลงไปเป็นพลังงานในรูปอื่นโดยการทำงานของระบบ

## กระบวนการอะเดียแบติกของแก๊สอุดมคติ
กระบวนการอะเดีบแบติกของแก๊สอุดมคติสามารถเขียนเป็นสมการได้คือ
:  P V^{\gamma} = \operatorname{constant} \qquad
เมื่อ P คือความดัน V คือปริมาตรและ \gamma = {C_{P} \over C_{V}} = \frac{\alpha + 1}{\alpha}
C_P คือความจุความร้อนต่อโมลของแก๊สเมื่อความดันคงที่ และ C_V คือความจุความร้อนต่อโมลเมื่อปริมาตรคงที่
\alpha คือจำนวนรูปแบบอิสระในการเคลื่อนที่ของโมเลกุล (Degrees of freedom) (\alpha เป็น 3/2 ในแก๊สอะตอมเดี่ยว 5/2 ในแก๊สอะตอมคู่ และ 3 ในแก๊สที่โมเลกุลซับซ้อน) ดังนั้น ในแก๊สอุดมคติอะตอมเดี่ยว ค่า γ จะเป็น 5/3 ส่วนแก๊สอะตอมคู่ เช่นออกซิเจนหรือไนโตรเจน จะมีค่า γ เป็น 7/5

นอกจากนี้ ในกระบวนการอะเดียแบติก ยังสามารถสรุปได้ว่า
: VT^\alpha = \operatorname{constant}
: TV^{\gamma-1}= \operatorname{constant}
เมื่อ T เป็นอุณหภูมิในหน่วยเคลวิน

## พิสูจน์สมการ
จากความหมายของกระบวนการอะเดียแบติก คือ ความร้อนที่ถ่ายเทเป็น 0 จากกฎข้อที่หนึ่งของอุณหพลศาสตร์ จะได้ว่า
: d U + \delta W = \delta Q = 0 \qquad \qquad \qquad (1) 
เมื่อ dU คือพลังงานภายในของระบบที่เปลี่ยนแปลง และ δW คืองานที่ระบบทำ งานทั้งหมดจะต้องถูกใช้เพื่อเป็นพลังงานภายใน ซึ่งานที่ระบบทำนั้นสามารถหาได้จากความดันและปริมาตร คือ
: \delta W = P dV \qquad \qquad \qquad (2) 
แต่จากสมการนี้ P ไม่ได้เป็นค่าคงที่ในระหว่างเกิดกระบวนการนี้ แต่จะขึ้นอยู่กับ V จึงจำเป็นต้องทราบความสัมพันธ์ของ dP และ dV
: C_{V} = \alpha R\,
เมื่อ R เป็นค่าคงที่ของแก๊ส มีค่าประมาณ 8.314 J/mol.K
: d U = \alpha n R d T = \alpha d (P V) = \alpha (P d V + V d P). \qquad (3) 

แทนสมการ (2) และ (3) ในสมการ (1) จะได้
: -P d V = \alpha P d V + \alpha V d P \,
: - (\alpha + 1) P d V = \alpha V d P \,
หารทั้งสองข้างด้วย PV
: - (\alpha + 1) {d V \over V} = \alpha {d P \over P}.
จากแคลคูลัส จะได้เป็น
: - (\alpha + 1) d (\ln V) = \alpha d (\ln P) \,
: {\ln P - \ln P_0 \over \ln V - \ln V_0 } = -{\alpha + 1 \over \alpha}
เมื่อ P0 และ V0 เป็นสถานะเริ่มต้นของระบบ
: {\ln (P/P_0) \over \ln (V/V_0)} = -{\alpha + 1 \over \alpha},
: \ln \left ( {P \over P_0} \right) =\ln \left ( {V \over V_0} \right) ^{-{\alpha + 1 \over \alpha}}.
: \left ( {P \over P_0} \right) = \left ( {V \over V_0} \right) ^{-{\alpha + 1 \over \alpha}},
: \left ( {P \over P_0} \right) = \left ( {V_0 \over V} \right) ^{\alpha + 1 \over \alpha}.
: \left ( {P \over P_0} \right) \left ( {V \over V_0} \right) ^{\alpha+1 \over \alpha} = 1
: P V^{\alpha+1 \over \alpha} = P_0 V_0^{\alpha+1 \over \alpha} = P V^\gamma = \operatorname{constant}.

หมวดหมู่:ฟิสิกส์
อุณหพลศาสตร์
อังกะลุง

**อังกะลุง** ( *angklung*) เป็นเครื่องดนตรีประเภทเครื่องกระทบชนิดหนึ่ง ทำจากไม้ไผ่ เล่นด้วยการเขย่าให้เกิดเสียง

อังกะลุงได้รับความนิยมไปทั่วโลก แต่มีต้นกำเนิดอยู่ในบริเวณที่เป็นจังหวัดชวาตะวันตกและจังหวัดบันเตินของประเทศอินโดนีเซียปัจจุบัน โดยชาวซุนดาเป็นผู้เล่นเครื่องดนตรีชนิดนี้มานานหลายศตวรรษ อังกะลุงและดนตรีอังกะลุงได้กลายเป็นส่วนสำคัญของอัตลักษณ์ทางวัฒนธรรมของประชาคมชาวซุนดาในชวาตะวันตกและบันเติน การเล่นอังกะลุงในฐานะวงดุริยางค์ต้องอาศัยความร่วมมือและการประสานงานกัน เชื่อกันว่าจะส่งเสริมคุณค่าของการทำงานเป็นทีม การเคารพซึ่งกันและกัน และความกลมกลืนในสังคม

เมื่อวันที่ 18 พฤศจิกายน พ.ศ. 2553 องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้รับรองอย่างเป็นทางการว่าอังกะลุงอินโดนีเซียเป็นงานชิ้นเอกของมรดกมุขปาฐะและมรดกที่จับต้องไม่ได้ของมนุษยชาติ และสนับสนุนให้ชาวอินโดนีเซียและรัฐบาลอินโดนีเซียสงวนรักษา ถ่ายทอด ส่งเสริมการเล่น และสนับสนุนงานช่างฝีมืออังกะลุง

## อังกะลุงในไทย
หลวงประดิษฐไพเราะ (ศร ศิลปบรรเลง) เป็นผู้นำอังกะลุงเข้ามาในเมืองไทยครั้งแรก เมื่อราว พ.ศ. 2451 เมื่อครั้งที่โดยเสด็จเจ้าฟ้าภาณุรังษีสว่างวงศ์ กรมหลวงพันธุวงศ์วรเดช ขณะเสด็จพระราชดำเนินประพาสเกาะชวา 

อังกะลุงชวาที่นำเข้ามาครั้งแรกเป็นอังกะลุงชนิดคู่ ไม้ไผ่ 3 กระบอก มีขนาดใหญ่และน้ำหนักมาก ยกเขย่าไม่ได้ ต้องใช้วิธีการบรรเลงแบบชวา (อินโดนีเซีย) คือมือหนึ่งถือไว้ อีกมือหนึ่งไกวให้เกิดเสียง

อังกะลุงที่นำเข้ามาสมัยนั้นมี 5 เสียง ตามระบบเสียงดนตรีของชวา ทำด้วยไม้ไผ่ทั้งหมดทั้งตัวอังกะลุงและราง ภายหลังได้มีการพัฒนาโดยขยายจำนวนไม้ไผ่เป็น 3 กระบอก และลดขนาดให้เล็กและเบาลงเพิ่มเสียงจนครบ 7 เสียง ในรัชสมัยพระบาทสมเด็จพระมงกุฎเกล้าเจ้าอยู่หัว เชื่อกันว่า มีการพัฒนาการบรรเลงจากการไกวเป็นการเขย่าแทน นับว่าเป็นต้นแบบของการบรรเลงอังกะลุงในปัจจุบัน

หลวงประดิษฐ์ไพเราะได้นำวงอังกะลุงจากวังบูรพาภิรมย์ไปแสดงครั้งแรกในงานทอดกฐินหลวงที่วัดราชาธิวาสในสมัยรัชกาลที่ 6 

โดยทั่วไปเครื่องหนึ่งจะมีเสียงเดียว การเล่นอังกะลุงให้เป็นเพลงจึงต้องใช้อังกะลุงหลายเครื่อง โดยมักจะให้นักดนตรีถืออังกะลุงคนละ 1–2 เครื่อง เมื่อต้องการโน้ตเสียงใด นักดนตรีประจำเสียงนั้นก็จะเขย่าอังกะลุง การเล่นอังกะลุงจึงต้องอาศัยความพร้อมเพรียงเป็นอย่างมาก

นอกจากอังกะลุงเครื่องละหนึ่งเสียงแล้ว ยังมีการผลิตอังกะลุงที่มีเครื่องหนึ่งมากกว่า 1 เสียงด้วย เรียกว่า อังกะลุงราว

### วงอังกะลุง
อังกะลุงอาจเล่นเป็นวงดนตรีอังกะลุงโดยเฉพาะหรือเล่นรวมกับเครื่องดนตรีอื่น ๆ ก็ได้ มักพบในวงดนตรีของสถาบันการศึกษามากกว่าวงดนตรีอาชีพ

วงอังกะลุงวงหนึ่งจะมีอังกะลุงอย่างน้อย 7 คู่ หรือ 5 คู่ ก็ได้ตามความเหมาะสมของสถานที่และงาน โดยจะมีเครื่องประกอบจังหวะ ได้แก่ ฉิ่ง, ฉาบเล็ก, กรับ, โหม่ง, กลองแขก นอกจากนี้มักมีเครื่องตกแต่งเพื่อเพิ่มความสวยงาม เช่น ธงชาติ, หางนกยูง เป็นต้น มีมากในเขตนนทบุรี

## อ้างอิง

## แหล่งข้อมูลอื่น
* ITB Angklung Orchestra  
* http://members.thai.net/musicsiam/ankalung1.htm 

หมวดหมู่:เครื่องดนตรีอินโดนีเซีย
หมวดหมู่:เครื่องดนตรีไทย
หมวดหมู่:เครื่องเพอร์คัชชัน
หมวดหมู่:มรดกภูมิปัญญาทางวัฒนธรรมของมนุษยชาติ
อักษรฮันจา

**ฮันจา** (; ) เป็นอักษรจีนที่ใช้เขียนภาษาเกาหลี โดยนำเข้าตัวอักษรนี้สู่เกาหลีเพื่อเขียนภาษาจีนวรรณกรรม ซึ่งเริ่มดัดแปลงเพื่อเขียนภาษาเกาหลีเร็วสุดตั้งแต่สมัยโชซ็อนโบราณ

 () สื่อถึงคำศัพท์จีน-เกาหลีที่เขียนด้วยอักษรฮันจา และ () สื่อถึงรูปเขียนภาษาจีนคลาสสิก แม้ว่า*ฮันจา*บางครั้งยังใช้เพื่อรวมเอาทั้งสองแนวคิดไว้ เนื่องจากอักษรฮันจาไม่เคยผ่านการปฏิรูปครั้งใหญ่ใด ๆ ทำให้มีลักษณะคล้ายคลึงกับอักษรจีนตัวเต็มแบบคังซีและอักษรญี่ปุ่นแบบดั้งเดิม แม้ว่าลำดับขีดเส้นของอักษรบางตัวจะแตกต่างกันเล็กน้อย ตัวอย่างเช่น อักษร  กับ  และ  กับ  มีอักษรฮันจาจำนวนน้อยที่ถูกดัดแปลงหรือเป็นเอกลักษณ์เฉพาะของภาษาเกาหลี ส่วนที่เหลือเหมือนกับอักษรจีนตัวเต็มทุกประการ ในทางตรงกันข้าม อักษรจีนหลายตัวที่ใช้ในจีนแผ่นดินใหญ่ มาเลเซีย และสิงคโปร์ในปัจจุบัน ได้รับการทำให้เรียบง่ายลง และมีเส้นน้อยกว่าอักษรฮันจาที่สอดคล้องกัน

เอกสาร ประวัติศาสตร์ วรรณกรรม และบันทึกเกาหลีเขียนด้วยภาษาจีนวรรณกรรมโดยใช้อักษรฮันจาเป็นหลักจนกระทั่งสมัยใหม่ พระเจ้าเซจงมหาราชทรงประกาศใช้อักษรฮันกึล (เกาหลีเหนือรู้จักกันในชื่อ โชซ็อนกึล) ผ่าน *[[Hunminjeongeum]]* เร็วสุดที่ ค.ศ. 1446 แต่ยังไม่แพร่หลายอย่างเป็นทางการจนกระทั่งปลายคริสต์ศตวรรษที่ 19 ถึงต้นคริสต์ศตวรรษที่ 20 ดังนั้น ความชำนาญในอักษรจีนจึงเป็นสิ่งจำเป็นในการศึกษาประวัติศาสตร์เกาหลี ศัพทมูลวิทยาของคำศัพท์จีน-เกาหลีสะท้อนไว้ในอักษรฮันจา

ครั้งหนึ่งอักษรฮันจาใช้เขียนศัพท์เกาหลีในระบบต่าง ๆ ที่เรียกรวมกันว่า *[[idu script|idu]]* แต่ในคริสต์ศตวรรษที่ 20 ชาวเกาหลีใช้อักษรฮันจาเฉพาะการเขียนคำศัพท์จีน-เกาหลี ส่วนรูปเขียนคำศัพท์ภาษาแม่และคำยืมจากภาษาอื่นเขียนด้วยอักษรฮันกึล ซึ่งเป็นระบบที่รู้จักกันในชื่อ อักษรผสม ในคริสต์ศตวรรษที่ 21 แม้แต่คำศัพท์จีน-เกาหลีส่วนใหญ่ก็เขียนด้วยอักษรฮันกึล โดยบางครั้งจะมีอักษรจีนที่ตรงกันเขียนไว้ข้าง ๆ เพื่อป้องกันความสับสนหากมีอักษรอื่นหรือคำที่มีการสะกดแบบฮันกึลเหมือนกัน *[[พจนานุกรมภาษาเกาหลีมาตรฐาน]]*ที่ตีพิมพ์โดยสถาบันภาษาเกาหลีแห่งชาติ (NIKL) รายงานว่า คำศัพท์เกาหลีประมาณครึ่งหนึ่ง (50%) เป็นศัพท์จีน-เกาหลี ส่วนใหญ่อยู่ในแวดวงวิชาการ (วิทยาศาสตร์ รัฐบาล และสังคม) พจนานุกรมอื่น ๆ อย่าง *Urimal Keun Sajeon* อ้างว่าจำนวนคำศัพท์นี้อาจต่ำถึงเกือบร้อยละ 30

## ประวัติ
ตัวอักษรจีนได้แพร่เข้าสู่อาณาจักรเกาหลีผ่านพระพุทธศาสนา และชาวเกาหลีได้ปรับใช้ให้เข้ากับไวยากรณ์ภาษาเกาหลี และต่อมาได้แพร่สู่ญี่ปุ่น อย่างไรก็ตาม ตำราที่นำตัวอักษรฮันจาเผยแพร่สู่เกาหลีมิได้เป็นวรรณกรรมทางศาสนา ตำรานั้นมีชื่อว่า "อักษรพันตัว" (จีน: 千字文, ฮันกึล: 천자문 Cheonjamun, อังกฤษ: Thousand Character Classic) อักษรฮันจาได้ใช้ในการเขียนภาษาเกาหลีตลอดมา จนกระทั่งพระเจ้าเซจง ได้ทรงประดิษฐ์ตัวอักษรฮันกึลขึ้นระหว่างปี พ.ศ. 1987 - 1989 อย่างไรก็ตาม แม้จะมีการเผยแพร่อักษรฮันกึลแล้ว บัณฑิตเกาหลีจำนวนมากก็ยังคงใช้ตัวอักษรฮันจา จนกระทั่งคริสต์ศตวรรษที่ 20 อักษรฮันกึลได้แทนอักษรฮันจาโดยสมบูรณ์ เกาหลีเหนือได้ยกเลิกการใช้อักษรฮันจาตั้งแต่มิถุนายน พ.ศ. 2492 (โดยให้เขียนอักษรแนวนอนจากที่แต่เดิมเขียนแนวตั้ง) เนื่องจากคิม อิล-ซ็องได้กล่าวว่าตัวอักษรฮันจาเป็นสัญลักษณ์ของวัฒนธรรมญี่ปุ่น นอกจากนี้ หลายคำที่ยืมจากภาษาจีนได้ถูกแทนที่โดยคำเกาหลีดั้งเดิม

## ดูเพิ่ม

* อักษรจีนตัวเต็ม
* อักษรจีนตัวย่อ
* อักษรคันจิ
* อักษรฮันกึล

## หมายเหตุ

## อ้างอิง

### ข้อมูล

* 
* 
* 
* 
* 
* 

หมวดหมู่:ภาษาเกาหลี
ฮันจา
ค่าคงตัวของแก๊ส

**ค่าคงตัวของแก๊ส** เป็นค่าที่ใช้ในสมการสถานะของแก๊สอุดมคติ ซึ่งสามารถหาได้จาก

: p = {RT\over{\tilde{V}}}

เมื่อ p คือความดันของแก๊สอุดมคติ T คืออุณหภูมิ \tilde{V} คือปริมาตรต่อโมลของแก๊ส

ซึ่งค่าของ R จะได้เป็น

: R = 8.314472[15] J · K-1 · mol-1

ส่วนค่าคงตัวของโบลซ์แมนน์ kB สามารถหาได้จากอัตราส่วนระหว่างค่าคงตัวของแก๊สกับเลขอะโวกาโดร ซึ่งมีค่าประมาณ 6.022 × 1023 อนุภาค ต่อโมล mole

: k_B = \frac{R}{N_A}

ซึ่งอาจเขียนสมการสถานะของแก๊สอุดมคติได้เป็น
: \qquad PV=Nk_BT

เมื่อ N = nNA ซึ่งเป็นจำนวนโมเลกุลของแก๊สทั้งหมด

## อ้างอิง

หมวดหมู่:แก๊ส
หมวดหมู่:ค่าคงตัวทางฟิสิกส์
ปฏิยานุพันธ์

[thumb|[สนามความชันของ *F*(*x*) = (x3/3)-(x2/2)-x+c แสดงให้เห็นวิธีจำนวนมากอย่างไม่จำกัดที่สามารถให้ผลลัพธ์ที่แตกต่างกันด้วยค่าคงที่ *C*]]

ในแคลคูลัส **ปฏิยานุพันธ์** หรือ **ปริพันธ์ไม่จำกัดเขต** ของฟังก์ชัน  คือ ฟังก์ชัน  ซึ่งอนุพันธ์ของมันมีค่าเท่ากับฟังก์ชัน  เดิม ดังประโยคสัญลักษณ์ '   กระบวนการแก้ปัญหาของปฏิยานุพันธ์ เรียกว่า **การหาปฏิยานุพันธ์** (หรือ **การหาปริพันธ์ไม่จำกัดเขต**) และกระบวนการในทางตรงข้าม เรียกว่า การหาอนุพันธ์

## ตัวอย่าง
ฟังก์ชัน *F*(*x*) = *x*3/3 เป็นปฏิยานุพันธ์ของ *f*(*x*) = *x*2 เพราะว่าอนุพันธ์ของ *x*3/3 คือ *x*2 นอกจากนี้ เนื่องจากอนุพันธ์ของค่าคงตัว คือ ศูนย์ ทำให้ *x*3/3, *x*3/3&nbsp;+&nbsp;1,  *x*3/3&nbsp;−&nbsp;2, ฯลฯ ต่างก็เป็นปฏิยานุพันธ์ของ *f* (*x*) จึงสรุปได้ว่า *f* (*x*) มีปฏิยานุพันธ์อยู่จำนวนมากมายไม่จำกัด เราจึงแทนปฏิยานุพันธ์ของ *x*2 ด้วย *F* (*x*) = (*x*3 / 3) + *C*; เมื่อ *C* เป็นค่าคงที่ใด ๆ เรียก *C* ว่าค่าคงตัวของการหาปริพันธ์ กราฟของปฏิยานุพันธ์ของ *f* (*x*) เกิดจากการแปลงในแนวตั้งซึ่งกันแหละกัน แต่ละตำแหน่งในแนวตั้งของกราฟขึ้นอยู่กับค่าคงตัว &nbsp;*C*

ในฟิสิกส์ การหาปริพันธ์ของความเร่งทำให้ได้ความเร็วบวกกับค่าคงตัว ค่าคงตัวนี้ก็คือพจน์ความเร็วตั้งต้น ซึ่งจะหายไปเมื่อเราหาอนุพันธ์ของความเร็ว เพราะว่าอนุพันธ์ของพจน์ที่คงตัวมีค่าเป็นศูนย์ โดยมันจะเป็นเช่นเดิมเมื่อหาปริพันธ์และอนุพันธ์ของการเคลื่อนที่ (ตำแหน่ง ความเร็ว ความเร่ง และอื่น ๆ)

## ดูเพิ่ม
* ปริพันธ์
* พื้นที่

## หมายเหตุ

## อ้างอิง




## บรรณานุกรม
* *Introduction to Classical Real Analysis*, by Karl R. Stromberg; Wadsworth, 1981 (see also)
* ''Historical Essay On Continuity Of Derivatives'' by Dave L. Renfro;

## แหล่งข้อมูลอื่น
* Wolfram Integrator — Free online symbolic integration with Mathematica
* Mathematical Assistant on Web — symbolic computations online. Allows to integrate in small steps (with hints for next step (integration by parts, substitution, partial fractions, application of formulas and others), powered by Maxima
* Function Calculator from WIMS
* Integral
*  "Antiderivatives and indefinite integrals " at the Khan Academy
* "Free online integral calculator with step by step solution "
* http://www-math.mit.edu/~djk/calculus_beginners/chapter16/section01.html
* http://www2.bakersfieldcollege.edu/resperic/Math6A/Lectures/ch5/1/Anitderivatives.htm 
* http://www.sparknotes.com/math/calcab/introductiontointegrals/section1.rhtml
* https://www.math.hmc.edu/calculus/tutorials/antiderivatives/

หมวดหมู่:แคลคูลัส
รัฐอาร์คันซอ

**รัฐอาร์คันซอ** (Arkansas, ) เป็นรัฐทางตอนใต้ของสหรัฐอเมริกา มีประชากร 2,752,629 (สัมมโนปี พ.ศ. 2547) อาร์คันซอเข้าร่วมเป็นหนึ่งในสหรัฐเป็นอันดับที่ 25 ในวันที่ 15 มิถุนายน พ.ศ. 2379 (ค.ศ. 1836) อาร์คันซอเป็นชื่อที่ตั้งจากชาวฝรั่งเศสในช่วงที่บุกเบิกดินแดน ซึ่งมีความหมายว่า "ปลายน้ำ" 

อาร์คันซอเป็นบ้านเกิดของอดีตประธานาธิบดีสหรัฐ บิล คลินตัน, แซม วอลตัน เจ้าของธุรกิจวอล-มาร์ต และพอล คลิปช์ ผู้ก่อตั้งบริษัทเครื่องเสียง คลิปช์ (Klipsch) (ปัจจุบันย้ายไปที่ รัฐอินดีแอนา)

## อ้างอิง

## แหล่งข้อมูลอื่น
* เว็บไซต์รัฐอาร์คันซออย่างเป็นทางการ


อาร์คันซอ
หมวดหมู่:ภาคใต้ของสหรัฐ
รัฐเนแบรสกา

**เนแบรสกา** (, ) เป็นรัฐหนึ่งในภาคตะวันตกกลางของสหรัฐอเมริกา มีอาณาเขตติดต่อกับรัฐเซาท์ดาโคตาทางทิศเหนือ ติดต่อกับรัฐไอโอวาทางทิศตะวันออกและรัฐมิสซูรีทางทิศตะวันออกเฉียงใต้ (โดยใช้แม่น้ำมิสซูรีเป็นแนวแบ่งเขตกับรัฐทั้งสอง) ติดต่อกับรัฐแคนซัสทางทิศใต้ ติดต่อกับรัฐโคโลราโดทางทิศตะวันตกเฉียงใต้ และติดต่อกับรัฐไวโอมิงทางทิศตะวันตก

ชนพื้นเมืองซึ่งรวมถึงเผ่าโอมาฮา เผ่ามิสซูเรีย เผ่าพองกา เผ่าพอว์นี เผ่าโอโท และเผ่าย่อยต่าง ๆ ของเผ่าลาโคตา (ซู) อาศัยอยู่ในบริเวณที่เป็นรัฐเนแบรสกามาเป็นเวลาหลายพันปีก่อนที่ชาวยุโรปจะเข้ามาสำรวจพื้นที่ รัฐนี้มีเส้นทางประวัติศาสตร์หลายเส้นทางตัดผ่าน รวมถึงเส้นทางของคณะสำรวจของลูวิสและคลาร์ก

เนแบรสกาเป็นรัฐที่มีขนาดพื้นที่ใหญ่เป็นอันดับที่ 16 โดยครอบคลุมเนื้อที่กว่า 200,000 ตารางกิโลเมตร (77,220 ตารางไมล์) แต่ด้วยประชากรประมาณ 1.9 ล้านคน จึงเป็นรัฐที่มีจำนวนประชากรน้อยเป็นอันดับที่ 12 และมีความหนาแน่นประชากรน้อยเป็นอันดับที่ 7 เมืองหลวงของรัฐคือลิงคอล์น และเมืองใหญ่ที่สุดคือโอมาฮาซึ่งตั้งอยู่ริมแม่น้ำมิสซูรี เนแบรสกากลายเป็นรัฐหนึ่งของสหรัฐใน ค.ศ. 1867 ซึ่งเป็นเวลาสองปีหลังจากสงครามกลางเมืองอเมริกาสิ้นสุดลง สภานิติบัญญัติเนแบรสกาแตกต่างจากสภานิติบัญญัติอื่น ๆ ของสหรัฐตรงที่เป็นระบบสภาเดียว และสมาชิกสภาจะได้รับเลือกตั้งโดยไม่มีการระบุอย่างเป็นทางการว่าตนเองสังกัดพรรคการเมืองใด

เนแบรสกาประกอบด้วยภูมิภาคที่ดินหลัก 2 ภูมิภาค ได้แก่ ดิเซ็กติดทิลล์เพลนส์ ("ที่ราบตะกอนธารน้ำแข็งซอยแบ่ง") และเกรตเพลนส์ ("ที่ราบใหญ่") ดิเซ็กติดทิลล์เพลนส์มีลักษณะเป็นที่ราบที่มีเนินเขาเตี้ย ๆ สลับเป็นลูกคลื่น และมีเมืองที่ใหญ่ที่สุดของรัฐอย่างโอมาฮาและลิงคอล์น ในขณะที่เกรตเพลนส์ซึ่งครอบคลุมพื้นที่ส่วนใหญ่ทางด้านตะวันตกของรัฐมีลักษณะเป็นทุ่งหญ้าแพรรีที่ไม่มีต้นไม้ เนแบรสกามีเขตภูมิอากาศหลัก 2 เขต พื้นที่สองในสามของรัฐทางด้านตะวันออกจัดอยู่ในเขตภูมิอากาศแบบหนาวชื้นภาคพื้นทวีป (Dfa) โดยมีเขตภูมิอากาศย่อยที่อบอุ่นกว่าซึ่งเรียกว่า "อบอุ่น-ปานกลาง" อยู่ใกล้ที่ราบด้านใต้ คล้ายคลึงกับในพื้นที่ส่วนใหญ่ของรัฐแคนซัสและรัฐโอคลาโฮมาซึ่งจัดอยู่ในเขตภูมิอากาศแบบอบอุ่นชื้นกึ่งเขตร้อน ส่วนด้ามกระทะเนแบรสกาและพื้นที่ใกล้เคียงที่ติดกับรัฐโคโลราโดอยู่ในเขตภูมิอากาศแบบเย็นกึ่งแห้งแล้ง (BSk) ฤดูร้อนและฤดูหนาวมีอุณหภูมิแตกต่างกันอย่างมีนัยสำคัญทั่วทั้งรัฐ แต่ความแตกต่างจะลดน้อยลงเมื่อมุ่งหน้าลงใต้ไปเรื่อย ๆ พายุฟ้าคะนองและพายุทอร์นาโดรุนแรงเกิดขึ้นในฤดูใบไม้ผลิและฤดูร้อนเป็นหลัก แต่บางครั้งก็เกิดในฤดูใบไม้ร่วง ลมชินุกมักจะทำให้สภาพอากาศของรัฐอบอุ่นขึ้นอย่างมากในฤดูหนาวและฤดูใบไม้ผลิตอนต้น

## อ้างอิง

## แหล่งข้อมูลอื่น

* เว็บไซต์ทางการ
* 
* 


เนแบรสกา
หมวดหมู่:ภาคตะวันตกกลางของสหรัฐ
ลิงคอล์น

**ลินคอล์น** หรือ **ลิงคอล์น** (Lincoln) สามารถหมายถึง
* ลิงคอล์น (ชื่อ) ชื่อต้นของบุคคล
* เอบราแฮม ลิงคอล์น ประธานาธิบดีคนที่ 16 ของสหรัฐอเมริกา
* ลิงคอล์น (รัฐเนแบรสกา) เมืองหลวงของรัฐเนแบรสกา ประชากรประมาณ 200,000 คน
* ลินคอล์น (รถยนต์) บริษัทผลิตรถยนต์ลิงคอล์น ก่อตั้งในปี ค.ศ. 1917 และถูกซื้อโดยบริษัทฟอร์ดในปี ค.ศ. 1922 ปัจจุบันเป็นบริษัทลูกของฟอร์ด
* ลิงคอล์น (ประเทศอังกฤษ) เมืองในมณฑลลิงคอล์นเชอร์ในสหราชอาณาจักร
* อาสนวิหารลิงคอล์น ในลิงคอล์น, ลิงคอล์นเชอร์ในสหราชอาณาจักร

## ตัวละครในบันเทิงคดี
* ลินคอล์น อัลเบิร์ต ลาวด์ - ตัวละครจากเรื่องเดอะลาวด์เฮาส์
* แอบบีเกล ลินคอล์น - ตัวละครจากเรื่องรหัสลับเด็กข้างบ้าน
* ครี ลินคอล์น - ตัวละครจากเรื่องรหัสลับเด็กข้างบ้าน
* ลินคอล์น แคมป์เบล - ตัวละครจากเรื่องชี.ล.ด์. ทีมมหากาฬอเวนเจอร์ส
* ลินคอล์น เคลย์ - ตัวละครจากเรื่องมาเฟีย 3

## ดูเพิ่ม
* 

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
รัฐโรดไอแลนด์

300px|thumb|รัฐโรดไอแลนด์ ตั้งอยู่ทางชายฝั่งตะวันออกของประเทศ

**รัฐโรดไอแลนด์** (, ) หรือชื่อเดิมได้แก่ **รัฐโรดไอแลนด์และนิคมพรอวิเดนซ์** () ซึ่งเป็นชื่อที่ใช้อย่างเป็นทางการจนถึงเดือนพฤศจิกายน ค.ศ. 2020 เป็นรัฐที่เล็กที่สุดในสหรัฐอเมริกา ตั้งอยู่บริเวณชายฝั่งตะวันออกของประเทศ ในเขตนิวอิงแลนด์ รัฐโรดไอแลนด์เป็น 1 ใน 13 รัฐเริ่มต้นก่อนการรวมตัวของรัฐอื่นในช่วงการปฏิวัติอเมริกา โรดไอแลนด์มีชื่อเล่นรัฐว่า "รัฐมหาสมุทร" (The Ocean State) โดยทุกส่วนในรัฐโรดไอแลนด์ห่างจากมหาสมุทรไม่เกิน 48 กม. ภายในอ่าวแนร์ราแกนเซตต์ เมืองหลวงของรัฐคือเมืองพรอวิเดนซ์ มหาวิทยาลัยที่สำคัญคือ โรงเรียนดีไซน์โรดไอแลนด์ สถานศึกษาที่ได้ชื่อว่าอันดับหนึ่งในสหรัฐในด้านการออกแบบ มหาวิทยาลัยโรเจอร์ วิลเลียมส์ และมหาวิทยาลัยบราวน์

ในปี 2556 โรดไอแลนด์มีประชากร 1,051,511 คน

## เมืองและประชากร
รายชื่อเมืองเรียงตามจำนวนประชากรที่มากที่สุดในรัฐโรดไอแลนด์

# พรอวิเดนซ์ (178,042 คน)
# วาร์วิก (82,672 คน)
# แครนสตัน (80,387 คน)
# พอว์ทักเก็ต (71,148 คน)
# อีสต์พรอวิเดนซ์ (47,034 คน)
# วูนซอกเก็ต (40,186 คน)
# โคเวนทรี (36,014 คน)
# คัมเบอร์แลนด์ (32,506 คน)
# นอร์ทพรอวิเดนซ์ (32,078 คน)
# เซาท์คิงส์ตัน (30,639 คน)
# เวสต์วาร์วิก (29,191 คน)
# จอห์นตัน (28,768 คน)
# นอร์ทคิงส์ตัน (26,486 คน)
# นิวพอร์ต (24,672 คน)
# บริสตอล (22,954 คน)

## ดูเพิ่ม
* รายชื่อเมืองในรัฐโรดไอแลนด์
* รายชื่อเทศมณฑลในรัฐโรดไอแลนด์
* รายชื่อสัญลักษณ์ของรัฐโรดไอแลนด์

## สมุดภาพ

ไฟล์:Front view of Rhode Island State House.jpg|ศาลาว่าการรัฐโรดไอแลนด์
ไฟล์:St Thomas Episcopal Church, Alton RI.JPG
ไฟล์:Salve-gates.jpg
ไฟล์:The Breakers Newport.jpg|คฤหาสถ์เบรกเกอร์
ไฟล์:N3419822 37931820 6163Providence.jpg|พรอวิเดนซ์
ไฟล์:Manning Hall, Brown University, Providence, Rhode Island - 20091108.jpg|มหาวิทยาลัยบราวน์
ไฟล์:RWU University Library.jpg|มหาวิทยาลัยโรเจอร์ วิลเลียมส์
ไฟล์:Newport_beach.jpg|ชายฝั่งเมืองนิวพอร์ต อ่าวแนร์ราแกนเซตต์
ไฟล์:Claiborne Pell Newport Bridge.jpg|สะพานเครบอร์น-เพล-นิวพอร์ต
ไฟล์:Rhode Island 2003 Ocean State license plate 512.jpg|ทะเบียนรถรัฐโรดไอแลนด์


## อ้างอิง

## แหล่งข้อมูลอื่น
* เว็บไซต์รัฐโรดไอแลนด์


หมวดหมู่:นิวอิงแลนด์
โรดไอแลนด์
หมวดหมู่:อดีตอาณานิคมของอังกฤษ
หมวดหมู่:ภาคตะวันออกเฉียงเหนือของสหรัฐ
หมวดหมู่:ชายฝั่งตะวันออกของสหรัฐ
รัฐเมน

**เมน** (, ) เป็นรัฐที่ตั้งอยู่ทางตะวันออกสุดของสหรัฐอเมริกา เป็นส่วนหนึ่งในภาคตะวันออกเฉียงเหนือ และตั้งอยู่ในเขตนิวอิงแลนด์ เป็นรัฐที่มีพื้นที่เล็กเป็นอันดับที่ 12 จำนวนประชากรน้อยเป็นอันดับที่ 9 และความหนาแน่นประชากรน้อยเป็นอันดับที่ 13 จากบรรดาทั้งหมด 50 รัฐของสหรัฐ มีอาณาเขตติดต่อกับรัฐนิวแฮมป์เชอร์ทางทิศตะวันตก มหาสมุทรแอตแลนติกทางทิศตะวันออกเฉียงใต้ และติดต่อกับรัฐของประเทศแคนาดา ซึ่งได้แก่ รัฐนิวบรันสวิกและรัฐเกแบ็ก ทางทิศตะวันออกเฉียงเหนือและตะวันตกเฉียงเหนือ ตามลำดับ รัฐเมนเป็นรัฐเดียวที่มีอาณาเขตติดต่อกับรัฐอื่นเพียงรัฐเดียว เป็นรัฐทางตะวันออกสุดในสหรัฐแผ่นดินใหญ่ และเป็นรัฐทางเหนือสุดในบรรดารัฐที่อยู่ทางตะวันออกของเกรตเลกส์

ชื่อของรัฐตั้งมาจากชื่อจังหวัดหนึ่งในฝรั่งเศสในชื่อเดียวกัน รัฐเมนมีชื่อเสียงในด้านของสภาพภูมิประเทศที่เป็นป่าสวยงาม และสถานพักผ่อนหย่อนใจ นอกจากนี้อุณหภูมิของอากาศมีการแตกต่างกันมากในช่วงฤดูหนาว จะต่ำลงจนถึงประมาณ -25° เซลเซียส และในหน้าร้อนจะอยู่ประมาณ 30° เซลเซียส ในอดีตรัฐเมนเป็นส่วนหนึ่งของจักรวรรดิอเมริกาเหนือของฝรั่งเศส ต่อมาฝรั่งเศสเริ่มสูญเสียอาณานิคมในทวีปอเมริกาเหนือให้กับอังกฤษและสเปน จนกระทั่งในปี ค.ศ. 1702 ฝรั่งเศสต้องยอมยกดินแดนส่วนนี้ให้แก่อังกฤษและถูกผนวกเป็นส่วนหนึ่งของอาณานิคมแมสซาชูเซตส์ของอังกฤษ ต่อมาหลังจากการปฏิวัติอเมริกา อาณานิคมแมสซาชูเซตส์ของอังกฤษเป็นหนึ่งในสิบสามอาณานิคมที่ประกาศเอกราชจากอังกฤษ และ กลายเป็นส่วนหนึ่งของรัฐแมสซาชูเซตส์ของสหรัฐอเมริกา ต่อมารัฐเมนถูกแยกออกมาจากรัฐแมสซาชูเซตส์และผนวกเข้าเป็นรัฐหนึ่งของสหรัฐอเมริกา ในปี ค.ศ. 1820

thumbnail|รัฐเมนรัฐทางตะวันออกสุด ของสหรัฐอเมริกา
thumb

## อ้างอิง

## แหล่งข้อมูลอื่น
* เว็บไซต์รัฐเมน


หมวดหมู่:อดีตอาณานิคมของอังกฤษ
เมน
หมวดหมู่:นิวอิงแลนด์
หมวดหมู่:ภาคตะวันออกเฉียงเหนือของสหรัฐ
หมวดหมู่:ชายฝั่งตะวันออกของสหรัฐ
เมน

**เมน** อาจหมายถึง
* รัฐเมน (Maine) รัฐทางตะวันออกของสหรัฐอเมริกา

อาจจะสะกดผิดจาก 
* แม่น้ำไมน์ (Main river) แม่น้ำสำคัญในประเทศเยอรมนี
* เมรุ ที่เผาศพ
* ประจำเดือน หรือ เม็น (menstruation)